Diari Oficial de la Generalitat Valenciana


Sumari del DOGV 3823, del 28-08-2000 (2000/6915)

Informació pública del programa d'actuació integrada de la unitat d'execució 8/1 del sector PRR-8 Brosquil Nord del pla parcial de Cullera.
-------------------------------------------------------------------------------------------------------------------------------------------

### Dades del document

Número de DOGV
:   3823

Data del DOGV
:   28-08-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/6915


Organisme emissor
:   Laren Gestion, SL

Tipus de document
:   Anunci

Informació pública del programa d'actuació integrada de la unitat d'execució 8/1 del sector PRR-8 Brosquil Nord del pla parcial de Cullera. [2000/F6915]
  
La mercantil Laren Gestión, SL, promou un programa d'actuació integrada dels terrenys compresos en la unitat d'execució 8/1 del sector PRR-8 Brosquil Nord, que es delimita en el pla parcial, comprensiu de pla parcial i projecte d'homologació del sector PRR-8 Brosquil Nord del sòl urbanitzat programat residencial del Pla General d'Ordenació Urbana de Cullera, i avantprojecte d'urbanització de la unitat d'execució 8/1, a l'empara del que s'estableix en l'article 48 de la Llei 6/1994, de la Generalitat Valenciana, de 15 de novembre, Reguladora de l'Activitat Urbanística.
  
En aplicació del que s'estableix en l'article 48, en relació amb els articles 46 i 38 de la referida llei, pertoca sotmetre el programa esmentat amb tota la documentació annexa a informació pública pel termini de 20 dies hàbils quant al programa i avantprojecte d'urbanització, i un mes quant al projecte d'homologació i pla parcial, comptats a partir de l'endemà de la publicació d'aquest anunci en el Diari Oficial de la Generalitat Valenciana.
  
La proposta d'actuació té per objecte elaborar el planejament del sector PRR-8 Brosquil Nord del Pla General d'Ordenació Urbana de Cullera i el desenvolupament i execució de les obres d'urbanització de la unitat d'execució 8/1, del sector esmentat. Les característiques quant a l'homologació són el caràcter complementari i parcial, és a dir, sectorial i simultani a la formulació del pla parcial. L'ús urbanístic dominant de l'ordenació detallada és el residencial.
  
Es fa constar que amb caràcter previ s'ha depositat a les dependències municipals la còpia de la totalitat de la documentació del programa, que ha sigut així mateix protocol·litzat mitjançant l'acta notarial atorgada a la notaria del senyor Severino-José Cebolla Camarena, situada a Cullera, passeig del Doctor Alemany, 43-1a.
  
Durant aquests terminis d'exposició pública qualsevol persona podrà comparéixer a la referida notaria per a obtenir còpia de l'acta de protocol·lització del projecte i els documents que l'acompanyen o sol·licitar-ne l'exhibició, així com consultar a l'ajuntament l'expedient administratiu, on podrà formular les al·legacions que estimen pertinents segons dret, així com altres alternatives tècniques del programa.
  
Les proposicions juridicoeconòmiques es presentaran durant els cinc dies següents al venciment del termini anterior. Aquests terminis quedaran prorrogats per 20 dies addicionals si durant els primers 10 dies d'informació pública alguna persona es comprometera a presentar una alternativa tècnica substancialment distinta a la inicial i prestara caució d'això. Les alternatives tècniques o les al·legacions i les proposicions juridicoeconòmiques que pretenguen competir amb la que s'exposa al públic es podran presentar, dins dels terminis esmentats, a l'Ajuntament de Cullera.
  
L'acte d'obertura de pliques comprensives de les proposicions juridicoeconòmiques presentades tindrà lloc a l'Ajuntament de Cullera, en la següent data hàbil a la conclusió del termini per a presentar-les. Totes les actuacions podran ser objecte de consulta i al·legacions pels interessats durant els 10 dies següents a l'obertura de pliques.
  
Cosa que es fa pública perquè se'n prenga coneixement general i amb reserva del dret de Laren Gestión, SL, de fer ús de l'acta de protocol·lització notarial que s'anuncia en aquest edicte per a complir el tràmit d'acreditació d'haver donat publicitat amb auxili notarial a la seua alternativa tècnica en l'article 48 de la vigent Llei 6/1994, de la Generalitat Valenciana, Reguladora de l'Activitat Urbanística.
  
Amb anterioritat a la publicació d'aquest anunci, i en compliment del que s'estableix en l'article 46.3 de la Llei Reguladora de l'Activitat Urbanística, s'ha remés el corresponent avís al domicili fiscal dels qui consten en el cadastre com a titulars de drets afectats per l'actuació proposada. Sense perjudici d'això i d'acord amb el que s'estableix en l'article 59.4 de la Llei 30/1992, del Règim Jurídic de les Administracions Públiques i del Procediment Administratiu Comú, mitjançant aquest anunci i perquè valga de notificació a titulars desconeguts o dels quals no conste el domicili, d'acord amb la informació que figura en el cadastre.
  
Parcel·la 9538907 Agustín Renard Borrás. Desconegut.
  
Parcel·la 9538910 Lorenzo Gascón de la Cruz. Desconegut.
  
Parcel·la 9535801 Antonio Olivert Bodí. Desconegut.
  
Polígon 29, parcel·la 29 Carmen Martín Garcés. Desconegut.
  
Polígon 29, parcel·la 28 Paul Kappus i Annelore. Desconegut.